Når filmen om den legendariske travhest Tarok skal indspilles, bliver det med hjælp fra det nordjyske travmuseum i Biersted. Museet skal hjælpe med rekvisitter til filmen, blandt andet de såkaldte sulkyer, vognene, der bliver brugt til trav. Men sulkyer fra Tarok-tiden hænger ikke på træerne, og derfor leder museet nu med lys og lygte for at finde flere sulkyer. Helt konkret drejer det sig om sulkyer med 26" eller 28" løbshjul og hjulbeskyttere, der efter en kærlig behandling kan bruges til optagelserne til filmen om en af landets mest folkekære heste. Hvis man har kendskab til sulkyer, der kunne være brugbare til optagelserne, kan man rette henvendelse til admin@nafnet.dk .

Referat:
Rekvisitter fra Biersted i filmen om Tarok.